**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**Тел. 03561/7770, GSM:0888587505 email: oik1329@cik.bg**

**ПРОТОКОЛ № 50/18.08.2021 г.**

**от заседание на ОИК гр. Септември**

 Днес 18.08.2021 г. в сградата на Община Септември, се проведе заседание на ОИК гр. Септември при следния дневен ред:

Вземане на решение за изпращане на ЦИК доказателство, че Решение № 246/08.02.2021 г. на ОИК Септември е влязло в сила

На заседанието присъстват следните членове на ОИК Септември:

Председател

Виолета Атанасова Близнакова

Зам. председател

Миглена Любенова Дачева

Али Ахмедов Чешмеджиев

Членове:

1. Павлинка Станоева Церовска

2. Валя Спасова Ал Самара

3. Вера Иванова Дончева

4. Ваня Славова Биволарска

5. Любка Василева Йорданова

6. Ирина Стоянова Танева

7. Нонка Петрова Кекова

Заседанието се ръководи от председателя на ОИК Септември Виолета Атанасова Близнакова.

След като се констатира наличието на кворум по смисъла на разпоредбата на чл. 85, ал. 3 от ИК за редовно провеждане на заседанието същото беше открито от председателя в 17:30 часа.

Уважаеми колеги,

Откривам днешното заседание.

По точка единствена от дневния ред, докладвам следната фактическа обстановка:

С Решение № 246/08.02.2021 г. Общинска избирателна комисия Септември прекрати предсрочно пълномощията на кмета на село Ветрен дол – Димитър Крумов Христосков.

Общински избирателна комисия Септември уведоми незабавно ЦИК и Председателя на Общински съвет Септември за постановеното решение.

Димитър Крумов Христосков обжалва Решението на ОИК Септември, въз основа на което е образувано адм. дело № 149/2021 г. по описа на Административен съд Пазарджик.

Едновременно с обжалването, на основание чл. 459, ал. 4 е релевирано и искане за спиране изпълнението на Решение № 246/08.02.2021 г. Общинска избирателна комисия Септември.

С Определение № 271/10.02.2021 г., постановено по адм. дело № 149/2021 г. Административен съд Пазарджик отказа да спре изпълнението на Решението на ОИК за предсрочно прекратяване на пълномощията на Димитър Христосков.

Определението е обжалвано от страна на Димитър Христосков пред ВАС.

С Определение № 3635/18.03.2021 г., постановено по адм. дело № 2847/2021 г. Върховния административен съд оставя в сила Определението на първоинстанционния съд.

С Решение № 171/01.03.2021 г., постановено по адм. дело № 149/2021 г. Административен съд Пазарджик отхвърли жалбата на Димитър Крумов Христосков срещу Решението на ОИК за предсрочно прекратяване на пълномощията му като кмет на с. Ветрен дол.

Решението е обжалвано, като въз основа на това е образувано адм. дело № 3331/2021 г. по описа на Върховен административен съд.

За всички изброени по-горе събития ОИК Септември уведомяваше ЦИК своевременно.

С Уведомление изх. № 253/21.04.2021 г. ОИК Септември уведоми ЦИК, че след отказа на съда за спиране изпълнението на Решението на ОИК, на основание чл. 459, ал. 4 от ИК Общински съвет Септември е пристъпил към изпълнение на Решение № 246/08.02.2021 г. на ОИК Септември, като с Решение № 503/24.03.2021 г. ОбС Септември е избрал ВрИД Кмет на село Ветрен дол.

С Определение № 4996/20.04.2021 г., постановено по адм. дело № 3331/2021 г. Върховния административен съд прекрати производството, поради оттегляне на касационната жалба от страна на Димитър Крумов Христосков.

С Уведомление № МИ-15-101/20.04.2021 г. ЦИК уведоми ОИК Септември, че ОИК следва да снабди ЦИК с доказателстов, че Решение № 246/08.02.2021 г. е влязло в сила.

Определението е обжалвано от адвокат Николай Баташки и ИК представляван от него /без да е страна по делото и без да има очевидно правен интерес от обжалване/, което на практика попречи прекратителното определение да влезе в сила.

С Разпореждане от 11.05.2021 г., постановено по адм. дело № 3331/2021 г., по описа на Върховния административен съд са дадени указания за отстраняване на нередовности по жалбата на адв. Баташки.

С Разпореждане по Жалба с вх. № 5438/22.04.2021 г. постановено по адм. дело № 3331/2021 г., по описа на Върховния административен съд Жалбата е върната, поради неотстраняване на нередовностите в срок.

Поради описаните по-горе безпредметни обжалвания Решението на ОИК влезе в сила на 27.07.2021 г.

Предвид изложеното въпреки, че ОИК Септември уведоми незабавно ЦИК за взетото Решение № 246/08.02.2021 г., предвид изричните указания на ЦИК за представяне на доказателство за влизането в сила на същото, ОИК Септември следва да вземе решение, с което да изпрати заверен препис на Решение № 171/01.03.2021 г., постановено по адм. дело № 149/2021 г. по описа на Административен съд Пазарджик.

Сега бих искал да дам думата за изказвания, ако има желаещи, след което ще пристъпим към поименно гласуване.

Председателят на ОИК Септември постави на гласуване въпросът дали да бъде изпратен заверен препис на ЦИК от Решение № 171/01.03.2021 г., постановено по адм. дело № 149/2021 г. по описа на Административен съд Пазарджик, като единодушно членовете на ОИК Септември гласуваха ЗА.

С оглед проведеното гласуване е налице предвидено от чл. 85, ал. 4 от ИК мнозинство за взимане на решение за изпращане на заверения препис от съдебен акт, поради което, ОИК Септември единодушно с гласовете на всички присъстващи

РЕШИ:

1. Да се изпрати заверен препис от Решение № 171/01.03.2021 г., постановено по адм. дело № 149/2021 г. по описа на Административен съд Пазарджик.

2. Да се изпрати справка за броя на жителите в село Ветрен дол.

Други въпроси за решаване в настоящето заседание на ОИК Септември не бяха поставени.

 След приключването на въпросите от приетия дневен ред и тъй-като не се поставиха други въпроси за обсъждане, заседанието беше закрито в 18:10 часа.

Председател

Виолета Атанасова Близнакова

Зам. председател

Миглена Любенова Дачева

Али Ахмедов Чешмеджиев

Членове:

1. Павлинка Станоева Церовска

2. Валя Спасова Ал Самара

3. Вера Иванова Дончева

4. Ваня Славова Биволарска

5. Любка Василева Йорданова

6. Ирина Стоянова Танева

7. Нонка Петрова Кекова